Ոչ մի միասնական կառույց, ոչ մի նոր իրավասություն, ոչ մի նոր գործունեություն: Դժվար է ասել՝ Պուտինն ինչ հավակնություններ է ունեցել ԵՏՄ-ի հետ կապված, բայց Ուկրաինայի իրադարձություններից, միջազգային մեկուսացումից եւ ահագնացող տնտեսական խնդիրներից հետո ճարահատյալ համաձայնել է եղածը նոր փաթեթավորմամբ ներկայացնելուն: ԵՏՄ պայմանագիրը՝ կից 33 հավելվածներով, Կրեմլի կայքում հրապարակված է. ում Ռուսաստանը կամ նրա պայմանագրերը հետաքրքրում են, կարող է ծանոթանալ: Հայաստանի առումով ԵՏՄ պայմանագրի 154 էջից եւ 118 հոդվածից թերեւս միայն տասը տող է ուշադրության արժանի՝ 2 եւ 108 հոդվածներից: